**N O T Ă DE F U N D A M E N T A R E**

**Secţiunea 1**

**Titlul proiectului de act normativ**

|  |
| --- |
| Hotărâre a Guvernului privind aprobarea amplasamentului şi declanşarea procedurilor de expropriere a tuturor imobilelor a imobilelor proprietate privată situate în coridorul de expropriere al lucrării de utilitate publică "Amenajarea Hidroenergetică Răstoliţa". |

**Secţiunea a 2-a**

**Motivul emiterii actului normativ**

|  |  |
| --- | --- |
| 1. Descrierea situaţiei actuale |  Obiectivul de investiţii “Amenajarea Hidroenergetică Răstoliţa" face parte din categoria lucrărilor de interes naţional pentru realizarea, dezvoltarea şi producerea de energie electrică şi este situat în nord-estul judeţului Mureş, asigurând folosinţa complexă a debitelor afluenţilor de dreapta ai râului Mureş, pe sectorul Ilva-Răstoliţa-Bistra, pe teritoriul administrativ al comunelor Răstoliţa, Lunca Bradului şi Vătava. Finalizarea obiectivului de investiții “Amenajarea Hidroenergetică Răstoliţa" este necesară şi oportună din perspectiva contribuţiei directe la realizarea obiectivelor naţionale, regionale şi locale în domeniul politicilor de energie şi mediu, în acord cu respectarea principiilor dezvoltării durabile, corespunzător Strategiei de valorificare a resurselor regenerabile în România.  Totodată, prin realizarea lucrării se implementează Strategia de dezvoltare a sectorului energetic aprobată de Guvernul României și, în particular, măsurile vizând valorificarea potenţialului hidraulic al râurilor interioare ale României. Conform Strategiei Naţionale pentru Dezvoltare Durabilă, obligaţiile privind reducerea emisiilor de gaze cu efect de seră ce vor reveni României în perioada post - 2012, în calitate de stat membru al Uniunii Europene, se conformează obiectivelor politice ale Uniunii Europene asumate la sesiunea de primăvară a Consiliului European din 9 martie 2007, respectiv de reducere, până în anul 2020, cu 20% a emisiilor de gaze cu efect de seră la nivelul UE, comparativ cu nivelul anului 1990 şi creşterea, în acelaşi interval de timp, cu pănă la 20% a ponderii energiei din surse regenerabile din totalul consumului energetic, precum și creşterea eficienței energetice cu 20% și un consum minim de 10% de biocarburant din consumul total în domeniul transporturilor. Lucrările la obiectivul “Amenajarea Hidroenergetică Răstoliţa" au fost demarate în baza Decretului nr.95/1989 emis de Consiliul de Stat al Republicii Socialiste România şi Autorizaţiei de Construire nr.304/1990, astăzi aflându-se într-un stadiu avansat de execuţie, existand premisele punerii în funcțiune a obiectivului la nivel minim energetic până la finele anului 2017. Prin Decretul nr.95/1989 se aprobă ocuparea şi scoaterea din producţia agricolă şi din fondul forestier a terenurilor necesare începerii execuţiei lucrărilor, în limita unei suprafeţe de 534 ha situate în judeţul Mureş, cu ocupare eșalonată.  Prin Ordinul nr.1381/1990 al ministrului apelor, pădurilor și mediului înconjurător – Departamentul Pădurilor și Inspectoratul de Stat pentru Gospodărirea de Fond Forestier nr.1.381/1990, s-a aprobat transmiterea către Întreprinderea Electrocentrale Cluj, în prezent Sucursala Hidrocentrale Cluj, aflată în subordinea Societății Hidroelectrica - SA, aflată sub autoritatea Ministerului Energiei, a terenurilor din fondul forestier în suprafaţă de 50,82 ha teren silvic pentru a fi ocupat definitiv şi 54,04 ha teren silvic pentru a fi ocupat temporar cu defrișarea pădurii de pe suprafața totală de 98,5 ha, aflate în administrarea ocolului Silvic Răstolița, folosirea terenurilor menționate mai sus urmând a se face în scopul amplasării obiectivelor aferente amenajării hidroenergetice Răstolița, în conformitate cu prevederile Decretului Consiliului de Stat nr.95/1989.  Intrarea în vigoare şi aplicarea prevederilor Legilor Proprietăţii a făcut imposibilă ocuparea tuturor terenurilor necesare realizării investiției, impunându-se iniţierea demersurilor pentru declararea obiectivului AHE Răstoliţa ca fiind utilitate publică de interes naţional.  Prin Hotărârea Guvernului nr.332/1996 ”Amenajarea Hidroenergetică Răstolița” a fost declarată de utilitate publică de interes naţional prin aplicarea prevederilor Legii nr.33/1994, privind expropierea pentru cauză de utilitate publică, republicată.  Dosarul de cercetare prealabilă privind declararea obiectivului de investiții AHE Răstolița ca fiind utilitate publică de interes național a avut ca și fundamentare de bază documentația de urbanism Plan de Amenjare a Teritoriului Intercomunal-Defileul râului Mureș, avizat prin Avizul nr.27/1995 al ministrului lucrărilor publice și amenajării teritoriului și Avizul nr.2/1995 al Consiliului Județean Mureș–Comisia tehnică pentru avizarea documentațiilor de urbanism și amenajarea teritoriului.  Prin Hotărârea Guvernului nr.489/1996 au fost aprobaţi noii indicatori tehnico-economici ai investiției, fundamentați prin Studiul de fezabilitate intitulat: „Studiu de optimizare și fundamentare a soluțiilor constructive și a graficului de eșalonare a lucrărilor la AHE Răstolița”, avizat de către CTE RENEL prin Aviz nr. A 800-994/1995, prin care obiectivul de investiții AHE Răstolița a fost optimizat din punct de vedere energetic. Puterea și energia aprobate prin Decretul nr.95/1989 au fost reduse datorită modificării debitului instalat de la 25 m3/s la 17m3/s, respectiv prin reducerea numărului de ore de funcționare a centralei hidroelectrice Răstolița în anul hidrologic mediu.  De la data emiterii Hotărârii Guvernului nr.489/1996 și până în prezent devizul general al obiectivului de investiții AHE Răstolița a facut obiectul mai multor Ordine emise de MECMA, prin care valoarea devizului general s-a actualizat în vederea preluării influențelor evoluției coeficientului mediu de inflație, în conformitate cu Buletinul Statistic elaborat de către Institutul Național de Statistică. Actualizarea devizului general al obiectivului AHE Răstolița se face în condițiile legii, având în vedere sursa de finanțare a obiectivului de investiții. Realizări totale cumulate la 31.12.2013, în preţuri real decontate:* Valoare totală / C+M: 641.300.683 lei / 553.419.881 lei

Rest de executat la data de 01.01.2014**,** în prețuri valabile pe economie la 31.12.2010:* Valoarea Rest de executat a investiției / C+M: 815.883.088 lei / 614.137.190 lei

 Valoarea totala a investiției actualizată la data de 01.01.2011:* Valoare totală / C+M: 1.451.897.098 lei / 1.162.832.103 lei

 Prin Hotărârea Guvernului nr.1211/1996 se defalcă obiectivul de investiții în două obiective noi: 1. - „Acumularea Răstoliţa şi captările secundare„  2. - „Centrala Hidroelectrică Răstoliţa”.  Pentru primul obiectiv a fost numit beneficiar şi ordonator de credite RA „Apele Române”, iar pentru cel de-al doilea RA RENEL. RA RENEL, prin IE Cluj şi mai apoi Societatea ”Hidroelectrica” SA, prin Sucursala Hidrocentrale Cluj, în baza Hotărârii Guvernului nr. 332/1996 de declarare a utilităţii publice şi a documentaţiilor de expropriere, a parcurs etapa de expropriere pentru cauză de utilitate publica**,** pentru obiectivul „Centrala Hidroelectrică Răstoliţa”, expropriind după mai multe procese în instanţă o suprafaţă totală de 7,33 ha.  RA „Apele Române” nu a reuşit să facă demersurile pentru exproprierea şi transferul terenurilor necesare realizării Acumulării Răstolița şi a captărilor secundare, în intervalul 1997-2003 alocând fonduri de investiții deosebit de reduse pentru realizarea acumulării Răstolița. În acest interval de timp, 1997-2003, pentru obiectivul de investiții energetic Centrala Hidroelectrică Răstolița, Societatea Hidroelectrica SA a alocat fonduri de investiții semnificativ mai mari, înregistrandu-se la finalul anului 2002 o netă rămânere în urmă a stadiilor fizice realizate pentru acumularea/barajul Răstolița, obiectiv RA “Apele Romane”, față de stadiile fizice realizate de obiectivul CHE Răstolița, obiectiv Hidroelectrica S.A. Această stare de fapt, a impus inițiativa Societății Hidroelectrica SA, respectiv a ministerului de resort, de a iniţia prin Hotărâre de Guvern, unificarea celor două obiective în cadrul unuia singur, titlul de investiție purtând denumirea de “Amenajarea Hidroenergetică Răstolița”.  Prin Hotărârea Guvernului nr.424/2003 obiectivul „Acumularea Răstoliţa şi captările secundare „se transferă la Societatea Hidroelectrica SA reunindu-se cu obiectivul Centrala Hidroelectrică Răstoliţa” ca unic obiectiv de investiții sub denumirea de „Amenajarea Hidroenergetică Răstoliţa”, sarcina obţinerii terenurilor pentru acumularea Răstoliţa şi pentru captările secundare revenindu-I Societății Hidroelectrica SA.Stadiile fizice înregistrate la data de 01.01.2016 permit punerea în funcțiune a obiectivului de investiții AHE Răstolița, la nivel minim energetic (Etapa I), la finele anului 2017. Aceasta punere în funcțiune este condiţionată de obţinerea terenurilor în conformitate cu documentaţia „Coridor de Expropriere aferent AHE Răstolița”, documentaţie elaborată conform prevederilor Legii nr.255/2010.  Menționăm că prin Etapa I de realizare a AHE Răstolița la nivel minim energetic, se înțelege:* baraj Răstolița: nivel normal retenție: 720.00 mdM, Volum total lac: 10 mil m3 ;
* aducțiunea principală: realizata prin galerie subterana, cu o lungime de 8,52 km si un diametru interior de Dint = 3,5m;
* Nodul de presiune: alcatuit din castel de echilibru, casa vanelor fluture si conducta forțată, cu o lungime de 685m și un diametru mediu de 2,2m;
* Centrala Răstolița: echipată cu doua grupuri Francis verticale și o putere instalată de 35,2 MW;
* Bazin compensator aval cu un volum total de 100.000 m3, care permite redresarea debitelor turbinate în albia râului Mureș, in condiții de stabilitate erozională a albiei în aval;

 Etapa a II-a de realizare a obiectivului de investiții AHE Răstolița este programată a se realiza eșalonat în intervalul 2016-2019. Până la apariţia Legii nr.255/2010, privind expropierea pentru cauză de utilitate publică, necesară realizării unor obiective de interes național, județian și local, cu modificările și completările ulterioare, Societatea Hidroelectrica SA prin SH Cluj a obţinut mai multe Decizii de transfer şi Ordine de scoatere temporară sau definitivă a terenurilor din fond forestier în funcţie de necesitatea atacării şi avansării lucrărilor, pregătind în acelaşi timp documentaţiile necesare ocupării definitive şi temporare a terenurilor silvice din cuvetele lacului de acumulare şi a captărilor secundare, conform prevederilor Codului silvic.  Menţionăm că la data apariţiei Legii nr.255/2010, cu modificările și completările ulterioare, Societatea Hidroelectrica SA demarase acţiunea de obţinere a terenurilor necesare finalizarii obiectivului de investiții AHE Răstolița conform prevederilor metodologiei de aplicare a Legii nr.33/1994, cu modificările și completările ulterioare.  În conformitate cu art.32 din Legea nr.255/2010, cu modificările și completările ulterioare în care se stipulează „în cazul procedurilor de expropriere aflate în curs de desfășurare pentru continuarea realizării obiectivelor se aplică prevederile prezentei legi”, Societatea Hidroelectrica SA s-a văzut pusă în situația de a decide întreruperea procedurilor de obținere a terenurilor necesare realizării AHE Răstolița demarate conform Legii nr.33/1994, cu modificările și completările ulterioare .  Procedurile de expropriere aplicabile sunt cele prevăzute de Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare şi de Hotărârea Guvernului nr.53/2011 pentru aprobarea Normelor Metodologice de aplicare a acesteia.Terenurile necesare realizării obiectivului de investiții AHE Răstolița, la profil final, respectiv Etapa I (minim energetic) + Etapa II, sunt fundamentate în cadrul documentației „Coridor de expropriere aferent AHE Răstolița” avizată de către Oficiul Județean de Cadastru și Publicitate Imobiliară Mureș, prin PV de recepție nr.905/2011 și adresa nr.1049285/2011.  Conform documentației mai sus menționate, pentru realizarea obiectivului de investiții AHE Răstolița, este necesară o suprafața totală de 210,4315 ha, terenuri ocupate definitiv și temporar în judetul Mureș, pe teritoriul administrativ al comunelor Răstolița, Vătava și Lunca Bradului.Din 151,0343 ha teren administrat de Romsilva, la data întocmirii documentației în 2011, pentru 55,9395 ha a fost reconstituit dreptul de proprietate privată, în baza Sentinței Civile nr.1803 emisă la 06.10.2010 de Judecătoria Reghin, rămasă irevocabilă prin Decizia nr.591/2011 a Tribunalului Mureș și notificată sub nr. 46400/2013 la Societaea Hidroelectrica SA. Suprafața actuală afectată de AHE Răstolița, aflată în administrarea Romsilva, este de 95,0948 ha. La nivelul anului 2014, suprafața de teren proprietate privată s-a majorat cu 55,9395 ha, conform mențiunii de mai sus, suprafața totală fiind de 67,9943 ha.În conformitate cu art.5 si art.32 din Legea nr. 255/2010, cu modificările şi completările ulterioare, expropriatorul a întocmit o documentaţie tehnico – economică cuprinzând coridorul de expropriere şi lista proprietarilor imobilelor care fac parte din coridorul de expropriere aşa cum rezultă din evidenţele Agenţiei Naţionale de Cadastru şi Publicitate Imobiliară precum şi sumele individuale aferente despăgubirilor estimate de către expropriator pe baza unui raport de evaluare întocmit de un evaluator ANEVAR, având în vedere valorile de expertiză practicate de notarii publici din cadrul Camerei Notarilor Publici Tg.Mureş.  Menţionăm că documentaţia elaborată la faza Studiu de fezabilitate în 1996 intitulată „Studiu de optimizare si fundamentare a soluțiilor constructive și a graficului de eșalonare a lucrărilor la AHE Răstolița”, a stat la baza emiterii Hotărârii Guvernului nr.489/1996, prin care s-au aprobat indicatorii tehnico-economici ai obiectivului de investiții aflați în vigoare în prezent.  Terenurile ocupate pentru realizarea AHE Răstolița, în suprafaţă de 210,4315 hasunt în conformitate cu soluțiile constructive fundamentate în documentația Studiului de Fezabilitate din anul 1996, asigurându-se astfel punerea în funcțiune a obiectivului de investiții cu respectarea indicatorilor tehnico-economici aprobați prin Hotărârea Guvernului nr. 489/1996. În conformitate cu art.28 alin.(1) din Legea nr.255/2010, cu modificările şi completările ulterioare, expropriatorul a evidenţiat și bunurile imobile, proprietate publică a unităţilor administrativ-teritoriale, cuprinse în coridorul de expropriere şi afectate de lucrările de utilitate publică, ce trec, în condiţiile legii, în proprietatea publică a statului şi administrarea expropriatorului. În conformitate cu art.28 alin.(3) din Legea nr.255/2010, cu modificările şi completările ulterioare, expropriatorul a evidenţiat şi bunurile imobile aflate in proprietatea publică a statului şi în administrarea instituţiilor publice, instituţiilor de cercetare-dezvoltare, regiilor autonome, precum și a oricaror alte autorități publice înființate prin legi speciale, în vederea realizării de importanță națională prevazute în prezenta lege, transferul dreptului de administrare se efectuează pe baza de Hotărârea de Guvern (ROMSILVA și Apele Române), cuprinseîn coridorul de expropriere şi afectate de lucrările de utilitate publică a căror drept de administrare va fi transferat, în condiţiile legii, expropriatorului. Până la emiterea Hotărârii Guvernului, pentru scoaterea definitivă a terenului din fondul forestier național, expropriatorul va obține acordul de mediu pentru defrișarea vegetației forestiere din cuveta lacului de acumulare Răstolița, potrivit legislației în vigoare. |
| 2. Schimbări preconizate | Prin prezentul proiect de act normativ se propune:1. aprobarea amplasamentului lucrării de utilitate publică ”Amenajarea Hidroenergetică Răstoliţa", astfel cum rezultă din anexa nr.1 din proiectul de act normativ;
2. aprobarea declanșării procedurilor de expropriere pentru imobilele proprietate privată care constituie coridorul de expropriere pentru imobilele proprietate privată care constituie coridorul de expropriere, situate pe raza comunelor Răstoliţa, Lunca Bradului şi Vătava, din jud. Mureș;
3. lista proprietarilor/deținătorilor imobilelor asa cum rezultă din evidențele ONCPI Mureş şi a evidenţelor unităţilor administrativ teritoriale;
4. aprobarea sumelor individuale estimate de către expropriator, aferente despăgubirilor pentru imobilele proprietate privată situate în coridorul de expropriere al lucrării de utilitate publică “Amenajarea Hidroenergetică Răstoliţa" în valoare de 1.461.052,0 lei (tarif Evaluator ANEVAR), pentru imobilele prevăzute în Anexa nr.2, cu o suprafaţă totala de 67,9943 ha. Documentaţia tehnică privind înscrierea coridorului de expropriere, în baza de date a OCPI Mureş a fost avizată și recepționată cu Procesul-Verbal de Recepţie nr.905 din 20.12.2011, de către Oficiul de cadastru și Publicitate Imobiliară Mureș .

 Lista proprietarilor imobilelor situate în coridorul de expropriere a fost întocmită în baza evidenţelor ONCPI Mureş şi a evidenţelor unităţilor administrativ teritoriale, confirmate de acestea cu ştampilă şi semnătură. Precizăm faptul că o parte din imobilele proprietate privată ce fac obiectul prezentului proiect de act normativ nu au fost înscrise în cartea funciară întrucât Legea nr.7/1996 a cadastrului şi a publicităţii imobiliare, republicată, cu modificările şi completările ulterioare, nu instituie un termen de înscriere în Cartea Funciară. |
| 3. Alte informații | Nu este cazul |

**Secţiunea a 3-a**

**Impactul socioeconomic al proiectului de act normativ**

|  |  |
| --- | --- |
| 1. Impactul macroeconomic | Prin realizarea și punerea în funcțiune a obiectivului se obține o creștere a producţiei de energie cu 117,5 GWh/an şi o creștere a puterii instalate cu 35,2 MW  |
| 1^1. Impactul asupra mediului  concurenţial şi domeniului ajutoarelor de stat   | Proiectul de act normativ nu se referă la acest subiect |
| 2. Impactul asupra mediului de afaceri | Proiectul de act normativ nu se referă la acest subiect |
| 2^1. Impactul asupra sarcinilor administrative: | Proiectul de act normativ nu se referă la acest subiect |
| 2^2. Impactul asupra întreprinderilor mici și mijlocii | Proiectul de act normativ nu se referă la acest subiect |
| 3. Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din vecinătatea ”Amenajării Hidroenergetice Răstoliţa”. |
| 4. Impactul asupra mediului  | Prin realizarea lucrării, România face economiii la emisiile de CO2 (datorită promovării unei tehnologii de producere a unei energii din resurse regenerabile E-SRE) în raport cu situaţia alternativă bazată pe folosirea combustibililor convenţionali fosili de: 0,566 tCO2/MWh x 117500 MWh/an = 66505 t CO2/an. |
| 5. Alte informaţii | Nu este cazul |

**Secţiunea a 4-a**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |
| --- |
| **- mii lei -** |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
|  | 2016 | 2017 | 2018 | 2019 | 2020 | 2021 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
|  (i) impozit pe profit |  |  |  |  |  |  |
|  (ii) impozit pe venit |  |  |  |  |  |  |
| b) bugete locale: |  |  |  |  |  |  |
|  (i) impozit pe profit |  |  |  |  |  |  |
| c) bugetul asigurărilor sociale desociale de stat: (i) contribuții de asigurări |  |  |  |  |  |  |
| 2. Modificări ale cheltuielilor bugetare, din care: |  |  |  |  |  |  |
| a) buget de stat, din acesta |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri şi servicii |  |  |  |  |  |  |
| c) bugetul asigurărilor sociale de stat: (i) cheltuieli de personal (ii) bunuri și servicii  |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creșterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea veniturilor si/sau cheltuielilor bugetare |  |  |  |  |  |  |
| 7. Alte informaţii | Sumele individuale estimate de către expropriator, aferente despăgubirilor pentru imobilele proprietate privată situate în coridorul de expropriere al lucrării de utilitate publică „Amenajarea hidroenergetică Răstoliţa” situată pe raza comunelor Răstoliţa şi Vătava din județul Mureş sunt în cuantum total de 1.461,052mii lei şi sunt alocate la cererea expropriatorului de Ministerul Finanţelor Publice, în condiţiile Legii nr. 500/2002, cu modificările şi completările ulterioare. |

 **Secţiunea a 5-a**

 **Efectele proiectului de act normativ asupra legislaţiei în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziții | Proiectul de act normativ nu se referă la acest subiect |
| 1^1 Compatibilitatea proiectului de act normativ cu legislaţia în domeniul achiziţiilor publice:1. impact legislativ – prevederi de modificare și completare a cadrului normativ în domeniul achizițiilor publice, prevederi derogatorii;
2. norme cu impact la nivel operațional/thnic – sisteme electronice utilizate în desfășurarea procedurilor de achiziție publică, unități centralizate de achiziții publice, structură organizatorică internă a autorităților contractante.
 | Proiectul de act normativ nu se referă la acest subiect |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect |
| 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect |
| 6. Alte informaţii | Nu este cazul |

**Secţiunea a 6-a**

 **Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |
| 4.Consultările desfăşurate în cadrul comisiilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect |
| 5. Informaţii privind avizarea de cătrea) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu necesită aceste avize. |
| 6. Alte informaţii | Nu este cazul |

**Secţiunea a 7-a**

**Activităţi de informare publică privind elaborarea şi implementarea priectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Au fost indeplinite procedurile prevazute de Legea nr. 52/2003privind transpareța decizională în administrația publică, republicată,cu modificările și completările ulterioare. Proiectul de act normativ a fost publicat pe site-ul [www.energiei.gov.ro](http://www.energiei.gov.ro). |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | - Acord de Mediu nr. 12/07.11.1990-Investiţia "Amenajarea Hidroenergetică Răstoliţa" a fost promovată prin documentaţia de amenajarea teritoriului "Defileul Mureşului" şi prin documentaţia de cercetare prealabilă care a stat la baza declarării obiectivului de utilitate publică şi interes naţional. |
| 3. Alte informaţii | Nu este cazul. |

**Secţiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect |
| 2. Alte informaţii | Nu este cazul |

 Faţă de cele prezentate,în temeiul art. 108 din Constituţia României, republicată, al art. 5 alin. (1) lit. d) şi al art. 32 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, s-a elaborat alăturatul proiect de Hotărâre a Guvernului privind aprobarea amplasamentului şi declanşarea procedurilor de expropriere a tuturor imobilelor proprietate privată situate în coridorul de expropriere al lucrării de utilitate publică "Amenajarea Hidroenergetică Răstoliţa" pe care, dacă sunteţi de acord, vă rugăm să-l aprobați.

|  |
| --- |
| **MINISTRUL ENERGIEI****Victor Vlad GRIGORESCU** |
| **AVIZĂM:****VICEPRIM-MINISTRU** **MINISTERUL ECONOMIEI, COMERȚULUI ȘI RELAȚIILOR CU MEDIUL DE AFACERI** **Costin Grigore BORC** |
| **VICEPRIM-MINISTRU,** **MINISTRUL DEZVOLTĂRII REGIONALE ȘI ADMINISTRAȚIEI PUBLICE****Vasile Sebastian DÂNCU**  |

|  |  |
| --- | --- |
| **MINISTRUL MEDIULUI, APELOR ȘI PĂDURILOR****Cristiana PAȘCA – PALMER** | **MINISTRUL FINANȚELOR PUBLICE,****Anca Dana DRAGU** |

|  |
| --- |
| **MINISTRUL JUSTIȚIEI****Raluca Alexandra PRUNĂ** |